Sannantha pluriflora

Ti Sannantha pluriflora, kadawyan nga ammo iti Ingles iti tall baeckea, ket ti agsabsabong a bassit a mula wenno bassit a kayo iti pamilia ti mirtus iti Myrtaceae. Daytoy ket endemiko iti Australia. Dagiti mula ket agtubo aginggana iti 4 a metro iti katayag. Agparang dagiti uraw a sabong kadagiti grupo ti tallo aginggana iti pito iti baetan ti Oktubre ken Abril iti patneng a sakup ti sebbangan. Dagitoy ket addaankadagiti lima a nagtimbukel a petalo a mangpalikmut kadagiti 8–15 nga estambre. Dagiti bunga ket  iti diametro.

Taksonomia 
Ti sebbangan ket immuna a pormal a naipalawag idi 1855 babaen ti Botaniko ti Victoriano a Gobierno a ni Ferdinand von Mueller ken naikkan iti nagan iti Camphoromyrtus pluriflora. Daytoy ket naikabil idi iti henero ti Babingtonia idi 1997 ken idi 2007 daytoy ket naikabil iti baro a napartuat a henero iti Sannantha. Kadagiti adu a tawen ti nagan a Baeckea virgata ket saan idi a husto a naipakat iti daytoy a sebbangan. Ti Baeckea virgata, nga agdama a Sannantha virgata, ket endemiko iti Baro a Caledonia.

Pannakaiwarwaras 
Mabirukan ti sebbangan manipud iti Gippsland iti Victoria ken agpaamianan iti Port Stephens iti New South Wales.

Panangimuyong 
Ti sebbangan ket naimuyongen kadagiti adu a tawen babaen dagiti nadumaduma a nagan.
Dagiti kultibar ket mairaman dagiti sumaganad:
'Clarence River'
'Golden'
'La Petite'
'White Cascade'

Dagiti nagibasaran 

plurifolia
Flora ti New South Wales
Flora ti Victoria (Australia)